**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Nariadenie vlády Slovenskej republiky, ktorým sa vyhlasuje prírodná rezervácia Rydošová  |
| **Predkladateľ (a spolupredkladateľ)** |
| Ministerstvo životného prostredia Slovenskej republiky |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | Začiatok: -Ukončenie: - |
| **Predpokladaný termín predloženia na MPK\*** | február 2020 |
| **Predpokladaný termín predloženia na Rokovanie vlády SR\*** | august 2020 |
|  |
| 1. **Definovanie problému**
 |
| *Uveďte základné problémy, na ktoré navrhovaná regulácia reaguje.*Materiál sa predkladá v nadväznosti na uznesenie vlády Slovenskej republiky č. 508 zo 14. októbra 2019, ktorým bol schválený Návrh na úpravu hraníc slovenských komponentov lokality svetového dedičstva UNESCO Staré bukové lesy a bukové pralesy Karpát a iných regiónov Európy; konkrétne úlohu B.1: „*predložiť vláde SR projekty ochrany pre jednotlivé komponenty lokality UNESCO vrátane ich nárazníkových zón s cieľom zabezpečiť ich dostatočnú právnu ochranu“*. Vzhľadom na prítomnosť zachovalých bukových lesov s charakterom pralesa bola lokalita Rydošová zahrnutá do nového návrhu hraníc lokality UNESCO Staré bukové lesy a bukové pralesy Karpát a iných regiónov Európy (ďalej len „lokalita UNESCO“). V území v súčasnosti platí 2. stupeň ochrany (väčšia časť územia, ktorá je súčasťou Chránenej krajinnej oblasti Východné Karpaty) alebo 3. stupeň ochrany (menšia časť územia, ktorá je súčasťou Národného parku Poloniny), ktoré neposkytujú dostatočnú legislatívnu ochranu prirodzených procesov a neobmedzeného vývoja rastlinných a živočíšnych spoločenstiev v zmysle požiadaviek UNESCO.Vymedzené územie je podľa § 22 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“) zaradené do kategórie prírodná rezervácia s navrhovaným 5. a 4. stupňom ochrany, ktoré sú vymedzené v rámci zóny A a B. Vyhlásením PR Rydošová sa naplnia požiadavky Výboru svetového dedičstva na zabezpečenie adekvátnej právnej ochrany lokality UNESCO, ako aj potrebného manažmentového režimu, ktoré Výbor opakovane uložil Slovenskej republike vo svojich rozhodnutiach (viď napr. WHC 42 COM 7B.7). |
| 1. **Ciele a výsledný stav**
 |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*Účelom predkladaného materiálu je zabezpečenie ochrany prirodzených procesov a umožnenie prirodzeného vývoja prírodných spoločenstiev nachádzajúcich sa na tomto území, a to prostredníctvom zabezpečenia adekvátnej legislatívnej ochrany tohto územia medzinárodného významu.Schválením materiálu dôjde k čiastkovému naplneniu úlohy B.1 uznesenia vlády Slovenskej republiky č. 508/2019. Zároveň sa naplnia požiadavky Výboru svetového dedičstva na zabezpečenie adekvátnej právnej ochrany lokality UNESCO, ktoré Výbor opakovane deklaroval vo svojich rozhodnutiach, ako aj odporúčania spoločnej poradnej misie Centra svetového dedičstva a IUCN, ktorá sa konala priamo v slovenských komponentoch lokality UNESCO v októbri 2018 (odporúčania č. 4 a 5). |
| 1. **Dotknuté subjekty**
 |
| *Uveďte subjekty, ktorých sa zmeny návrhu dotknú priamo aj nepriamo:*Lesy Slovenskej republiky, š. p., Ministerstvo pôdohospodárstva a rozvoja vidieka Slovenskej republiky, Štátna ochrana prírody Slovenskej republiky, záujmové združenia, verejnosť.  |
| 1. **Alternatívne riešenia**
 |
| *Aké alternatívne riešenia boli posudzované?*Alternatívne bol posudzovaný scenár 0 – teda zachovanie súčasného stavu. V tomto prípade by pretrvávala situácia, v ktorej sú súčasťou lokality svetového dedičstva aj územia, ktoré nemajú zabezpečenú adekvátnu právnu ochranu, čo predstavuje potenciálnu hrozbu z hľadiska ochrany výnimočnej svetovej hodnoty (OUV) lokality. Na túto situáciu Slovensko opakovane upozornil Výbor svetového dedičstva so žiadosťou o nápravu (napr. v rozhodnutiach 39 COM 7B.19, 41 COM 7B.4, 42 COM 7B.71). V prípade, že by Slovensko túto situáciu neriešilo a Výbor svetového dedičstva by to vyhodnotil ako vážne ohrozenie výnimočnej svetovej hodnoty lokality, hrozilo by eventuálne zaradenie lokality (ako celku) na Zoznam svetového dedičstva v ohrození.*Uveďte, aké alternatívne spôsoby na odstránenie definovaného problému boli identifikované a posudzované.*- |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  Áno | [x]  Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne: -* |
| 1. **Transpozícia práva EÚ**
 |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* |
| - |
| 1. **Preskúmanie účelnosti\*\***
 |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.*-*Uveďte kritériá, na základe ktorých bude preskúmanie vykonané.*- |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[x]  Žiadne |[ ]  Negatívne |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na manželstvo, rodičovstvo a rodinu** | **☐** | **Pozitívne** | **☒** | **Žiadne** | **☐** | **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k návrhu.*Materiál je predkladaný v priamej nadväznosti na uznesenie vlády Slovenskej republiky č. 508/2019 a čiastočne napĺňa úlohu B.1 tohto uznesenia.Nakoľko vplyvy úpravy hraníc lokality UNESCO, vrátane vyhlásenia nových prírodných rezervácií, už boli analyzované v materiáli Návrh na úpravu hraníc slovenských komponentov lokality svetového dedičstva UNESCO Staré bukové lesy a bukové pralesy Karpát a iných regiónov Európy (ďalej len „vládou schválený materiál“), predkladaný materiál už opätovne neuvádza analýzu vybraných vplyvov, aby sa tak predišlo ich duplicitnej identifikácii. Čiastkové vplyvy odvodené z predošlých analýz však pre úplnosť informácií uvádzame nižšie.Navrhovaná PR Rydošová zahŕňa iba pozemky v štátnom vlastníctve, v správe štátneho podniku Lesy SR, š. p. Celkový odhadovaný vplyv úpravy hraníc lokality UNESCO na Lesy SR, š. p. bol analyzovaný vo vládou schválenom materiáli v analýze vplyvov na podnikateľské prostredie. Z celkového vplyvu boli v prípade PR Rydošová vyčíslená odhadovaná čiastková finančná strata pre Lesy SR, š. p., Odštepný závod Vranov nad Topľou, v celkovej výške 42 300 eur za decénium, t. j. 10 rokov (strata z nedosiahnutej produkcie). Celkové negatívne vplyvy na rozpočet verejnej správy sú pokryté v rozpočte kapitoly MŽP SR a nepredstavujú zvýšenie výdavkov na rozpočet verejnej správy.Podobne boli vo vládou schválenom materiáli identifikované celkové predpokladané sociálne vplyvy. V prípade navrhovanej PR Rydošová sa nepredpokladá zánik pracovných miest, v dôsledku zmeny manažmentu však môže dôjsť k zníženiu pracovných príležitostí nasledovne: pre dvoch pracovníkov v ťažbe dreva na 4 mesiace, t. j. v rámci decénia (10 rokov) maximálne 12 dní. Pri odvoze dreva jedným pracovníkom - vodičom odvoznej súpravy by sa znížil objem odvozu o cca 56 jázd t. j. v rámci decénia, teda ročne max. 6 jázd. V pestovnej činnosti by obmedzenie pracovných príležitostí za decénium pri uhadzovaní predstavovalo cca 10 dní, t. j. 1 deň za rok v decéniu.Vyhlásenie PR Rydošová naplní predpokladaný pozitívny vplyv na životné prostredie podľa celkového návrhu na úpravu hraníc slovenských komponentov lokality UNESCO. Dôjde k zabezpečeniu ochrany prirodzených procesov a umožneniu nerušeného vývoja prírodných spoločenstiev nachádzajúcich sa na tomto území – predovšetkým starých bukových lesov a pralesov, ako aj širokého spektra ekologických javov a procesov, ktoré sú viazané na tieto lesné spoločenstvá s dominanciou buka lesného (*Fagus sylvatica*). Vyhlásenie PR Rydošová nebude mať nový pozitívny vplyv na životné prostredie. |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*Mgr. Simona Kourtesis, sekcia ochrany prírody, biodiverzity a krajiny Ministerstva životného prostredia SR kontakt: simona.kourtesis@enviro.gov.sk, tel. č. 02/5956 2558. |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.*Interné materiály a analýzy Ministerstva životného prostredia Slovenskej republiky a Štátnej ochrany prírody Slovenskej republiky, interné usmernenia k zonácii a manažmentu v rámci cezhraničnej lokality UNESCO. |
| 1. **Stanovisko Komisie pre posudzovanie vybraných vplyvov z PPK**
 |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania* |